התשלומים הנלווים למענק הפרישה שמקבל
עובד עם פרישתו מעבודתו

"הודעת מעביד על תשלום מענק עקב פרישה או מוות" היא טופס 161 בהוצאת אגף מס הכנסה ומס רכוש שבמשרד האוצר.

טופס זה - על פי שמו - משמש, כמובן, את המעביד בעת התפטרות עובד מעבודתו או בעת פיטוריו מעבודתו בידי מעבידו.

בשל העובדה, כי חבר בני-אדם, ואנו ביניהם, אשר אינם יודעים, נחרצות וברורות, אילו פרטים רושמים בטופס האמור, ובאילו מקומות בטופס רושמים אותם; והכול בהתאם לחוק, ובהתאם להנחיות רשויות מס הכנסה - מבקשים אנו בזה מכם לסייע לנו לרשום, לדוגמה, באופן הנכון את הפריטים הדרושים בטופס האמור, כפי נתוני הדוגמה,  המובאים להלן, על עובד שפוטר.

נתוני הדוגמה של העובד שפוטר

l	העובד עבד במקום העבודה 11 שנים.

l	העובד פוטר בחודש יוני 2004.

l	טופס 161 נרשם בעבור העובד בתחילת חודש יולי 2004.

l	שכרו האחרון של העובד, לצורך חישוב פיצויי הפיטורים המגיעים לעובד, הוא 4,000 ש"ח.

l	בשל שיעור הוותק של העובד - הסכים המעביד לשלם לו פיצויי פיטורים מוגדלים בשיעור 60% משכרו, אשר הם: 26,400 ש"ח.

l	העובד בוטח ב"מבטחים מוסד"; ועל פי האישור, שנתקבל מהגוף המבטח הזה, נצבר אצל המבטח, לזכות העובד, סך 29,000 ש"ח. אין סך זה כולל את סכומי הפרשות החודש האחרון; שכן, הם מועברים באמצע חודש יולי. שאלה בעניין זה: אם מדובר ב"קרנות" ולא ב"מבטחים מוסד" - האם התשובה שונה [?].

l	ביום רישום הטופס הנדון אין העובד יודע כיצד הוא יפעל בכספים הזקופים לזכותו אצל המבטח. השאלה בעניין זה: מה היא ההשפעה על ענייניו של העובד, בנידון עיסוקנו כאן: אם יודע העובד כיצד יפעל בכספיו אלה לכשיקבלם, ואם אינו יודע זאת [?].

l	המעביד הפריש מכספו באורח שוטף, לזכות העובד, והפקיד בקופת פיצויים סך בשקלים בשיעור 2.33% משכר העובד. מהפרשה זו נצטבר בקופת הפיצויים סך 13,000 ש"ח. אין סך זה כולל את סכומי הפרשות החודש האחרון; שכן, הם מועברים באמצע חודש יולי.

l	שולם לעובד "מענק פרישה" בסך 7,000 ש"ח.

l	שולם לעובד "תמורת הודעה מוקדמת" בסך 4,000 ש"ח.

יניב גבריאל משיב:

ככלל - כל התשלומים הנלווים, שמקבל העובד מאת מעבידו בעקבות פרישתו של העובד מעבודתו, הם חלק אינטגרלי ממענק הפרישה הכולל; והכול - בין שאת התשלומים האלה שילם המעביד לעובד בכסף ובין שהוא שילמם לו בשווה-כסף; בין שאת התשלומים האלה שילם המעביד ובין שאת התשלומים האלה שילם אחר, לטובתו של העובד ולא מעבידו(1).

התשלומים הנלווים הם, בין השאר, אלה: "פיצוי בעבור אובדן מקור הכנסה", "פדיון ימי מחלה", "פיצוי הניתן כדמי לא יחרץ"(2), "אי הודעה מוקדמת", "חודשי הסתגלות".

לעניין "הודעה מוקדמת" ו"חודשי הסתגלות" - יש לשים לב, כי כאשר התשלומים הם בעבור תקופה, שבה מתקיימים יחסי עובד-מעביד, אין לראות בתשלומים אלה כחלק ממענק הפרישה הכולל, אלא יש לראותם כ"הכנסת עבודה", לכל דבר ועניין, של העובד המקבלם.

כפועל יוצא מכך, וכהמשך ישיר של הנאמר עד כה - כאשר התשלומים האמורים הם בעבור תקופה, שבה אין מתקיימים יחסי עובד-מעביד, יש לראות בתשלומים אלה חלק ממענק הפרישה הכולל ולא "הכנסת עבודה".

מודגש בזה, כי תשלומים - המהווים את משכורת החודש האחרון, כגון: "הפרשי שכר", "פדיון חופשה", "דמי הבראה" - אינם חלק אינטגרלי ממענק הפרישה הכולל, ויש לראותם כ"הכנסת עבודה" לכל דבר ועניין.

הפניות הכותב:

(1)	ראה בדברי ההסבר לסעיף 9(7א) לפקודת מס הכנסה - בעמוד ג/21, בקובץ הפרשנות לפקודת מס הכנסה (ה"חֶבֶק").

(2)	ראה עמ"ה 169/87, שמחה שנקר נ' פקיד השומה כפר-סבא (פד"א י"ז, עמוד 251).

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il